LAVERNES UDBREDELSE I DEN NORDLIGE DEL 
AF JYLLAND 
AF 
J. S. DEICHMÄNN BBANTH. 
Det nordlige Europas Vegetation af Laver har især i 
den senere Tid været Gjenstand for flittig Undersøgelse; kun 
Danmark staaer i den Henseende endnu noget tilbage. I 
J. Langes »Haandbog i den danske Flora« (3die Udg., 
p. LVIl) er der vel givet en Optælling af de i Danmark fundne 
Slægter med deres Artsantal, men Arterne ere ikke nævnte; 
i »Flora Danica« ere en Del danske Laver afbildede, 
og fra ældre Tid foreligger der i Hornemanns »Dansk 
oekonomisk Plantelære« (H Bd., p. 486) en Beskrivelse af de 
danske og norske Laver, men disse to sidste Værker tage 
dog fortrinsvis Hensyn til norske Arter, hvilket for Flora 
Danicas Vedkommende særligt gjælder om de ældre Hefter. 
I E. Fries »Lichenographia Europaea» og »Summa Vegetab. 
Scandin.«, samt Nylanders »Lichenes Scandinaviae« har 
der kun lejlighedsvis kunnet tages Hensyn til Danmarks saa 
lidet undersøgte Laver. I den seneste Tid har Nylander 
(Flora, 1866, Nr. 24) blandt flere andre ny Arter ogsaa be- 
skreven nogle fra det nordlige Jylland, hvortil Materialet var 
sendt ham fra nærværende Afhandlings Forf. De paagjæl- 
dende Arter findes omtalte i det Flgd. Hvad der hidtil er 
bekjendt fra Danmark er mest samlet i Sjælland, paa Møen 
og Bornholm, medens Halvøen kun aldeles i Forbigaaende, 
eller rettere sagt næsten slet ikke, er bleven undersøgt. 
